ananddey/assamese-wiki-corpus huggingface dataset:
দিতিমণি গগৈ

দিতিমণি গগৈ অসমৰ গুৱাহাটী উচ্চ ন্যায়ালয়ৰ বিষয়া৷ গগৈৰ এতিয়ালৈকে প্ৰকাশিত গ্ৰন্থসমূহ হৈছে- জীবন আৰু স্বাস্থ্য (প্ৰৱন্ধ সংকলন), পল ডানবাৰ – এজন নিগ্ৰো কবিৰ জীবন গাঁথা (অনুবাদ গ্ৰন্থ), মই মালালাই কৈছোঁ (২০১৪, অনুবাদ গ্ৰন্থ), ধৰ্মৰ উৰ্দ্ধত (দালাই লামাৰ 'বিয়ণ্ড ৰিলিজিয়ন' নামৰ গ্ৰন্থৰ অসমীয়া অনুবাদ), সাৰে আছানে জোনাকী পৰুৱা (২০২১, গল্প সংকলন), ইণ্টাৰভিউত সফল হ’ব কেনেকৈ। ভাৰতৰ উচ্চতম ন্যায়ালয়ৰ দ্বাৰা প্ৰকাশিত Courts of India - Past to Present শীৰ্ষক গ্ৰন্থৰ অসমীয়া অনুবাদ ভাৰতবৰ্ষৰ আদালতসমূহ - অতীতৰ পৰা বৰ্তমানলৈ নামৰ গ্ৰন্থৰ তেওঁ মুখ্য অনুবাদক।

উদ্ধৃতি

ইণ্টাৰভিউত সফল হ’ব কেনেকৈ

যিকোনো এখন ক্ষেত্ৰক নিজৰ কেৰিয়াৰ হিচাপে নিৰ্বাচন কৰাৰ পূৰ্বে স্ব- মূল্যায়ন কৰি চোৱাটো জৰুৰী। কাৰণ যিকোনো কেৰিয়াৰ গঢ়ি তোলাটো সহজসাধ্য কাম নহয়। তাৰ বাবে অহৰহ প্ৰচেষ্টা, ধৈৰ্য আৰু কঠোৰ সাধনাৰ প্ৰয়োজন। সেইবাবে কেৰিয়াৰ গঢ়াৰ পৰিকল্পনা হ্ৰস্বম্যাদী নহৈ দীৰ্ঘম্যাদী হোৱাটো সুফলদায়ক।
নিজৰ সম্পৰ্কে নিজে কেতিয়াও ভুল ধাৰণা পুহি নাৰাখিব। তদুপৰি, Be True to Yourself, অৰ্থাৎ নিজৰ প্ৰতি শুদ্ধ হওক। আপোনাৰ নিজৰ মাজত থকা প্ৰতিভা বা সম্ভাৱনাখিনি বুজি উঠক আৰু সেইবোৰৰ সদ্ব্যৱহাৰ কৰি কেনেকৈ আপোনাৰ কেৰিয়াৰ গঢ়াত সেইবোৰে সহায় কৰিব পাৰে সেই কথা উপলব্ধি কৰক। সেইবাবেই এইটো একান্ত ব্যক্তিগত বিষয় যে আপোনাৰ নিজৰ সক্ষমতা বা দুৰ্বলতা সম্পৰ্কে কেৱল আপুনিহে জ্ঞাত আৰু সেয়ে আপুনি যদি এখন আৱৰণৰ মাজত সোমাই আছে, তেন্তে তাৰ পৰা বাহিৰ হ'বলৈ আপুনি নিজেই চেষ্টা কৰিব লাগিব।
কিবা কথা নাজানিলে নাজানো বুলি স্বীকাৰ কৰিবলৈ শিকক আৰু পৰা কথাখিনি সম্পূৰ্ণ আত্মবিশ্বাসেৰে পাৰোঁ বুলি ক'বলৈ শিকক। তেতিয়া দেখিব নজনা কথাটো জানিবৰ বাবে আপোনাৰ আগ্ৰহ বৃদ্ধি পাব আৰু বিজ্ঞজনৰ পৰা কিবা কথা জানিবলৈ পালে আপুনি সন্তোষ লভিব।
কেৰিয়াৰ নিৰ্বাচন কৰাটো এটা জটিল কাম। ই জীৱনৰ আটাইতকৈ গুৰুত্বপূৰ্ণ সিদ্ধান্ত। কাৰণ কেৰিয়াৰ নিৰ্বাচনৰ ওপৰতেই নিৰ্ভৰ কৰে এজন লোকৰ আৰ্থিক অৱস্থা, সামাজিক স্থিতি আৰু তেওঁৰ বিভিন্ন ধৰণৰ মানসিক সন্তুষ্টি। সেইবাবেই এই কামটো কৰোঁতে সদায় বাস্তৱ দৃষ্টিভংগী গ্ৰহণ কৰাটো বাঞ্ছনীয়। কোনো আঁচনি নকৰাকৈ দেখা সপোনক সদায়েই অবাস্তৱ বুলি গণ্য কৰা হয়। সেইবাবে কেৰিয়াৰ নিৰ্বাচন কৰাৰ কথা ভবাৰ লগে লগে সেই লক্ষ্যত উপনীত হ'বৰ বাবে কিছুমান আঁচনি কৰি পেলোৱা উচিত।
প্ৰথমতে নিজৰ সিদ্ধান্ত আৰু লক্ষ্য স্থিৰ কৰক। তাৰ পিছত সেই লক্ষ্যত উপনীত হ'বৰ বাবে বিভিন্ন লোকে কি উপায় অৱলম্বন কৰিছে, কেনে পথ বাছি লৈছে সেই সম্পৰ্কে অধ্যয়ন কৰক। আপোনাৰ লক্ষ্যত উপনীত হ'বৰ বাবে বিভিন্ন পথ থাকিব পাৰে, আপুনি কোনটো পথ বাছি ল'ব সেয়া নিৰ্ণয় কৰক। আপোনাৰ কেৰিয়াৰ হ'ব লাগিব আপোনাৰ হিচাবী মনৰ প্ৰতিফলন। আপোনাৰ বিভিন্ন কাম আৰু সিদ্ধান্তৰ ভিতৰত প্ৰশিক্ষণ, শিক্ষাগত অৰ্হতা আহৰণ, অভিজ্ঞতা আহৰণ আদিও সোমাই পৰিব। ইয়াৰ লগতে নিজৰ সৃষ্টিশীল গুণসমূহকো বিকশাই তোলক। আপোনাৰ যিবোৰ গুণে আপোনাক লক্ষ্যত উপনীত কৰাত সহায় কৰিব বুলি ভাবে সেই গুণবোৰ বিকশাই তোলাত অলপো কুণ্ঠাবোধ নকৰিব।

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমীয়া সাহিত্যিক
শ্ৰেণী:নাৰী
ছেইলাম নৃত্য

ছেইলাম নৃত্য মিজো জনগোষ্ঠীৰ পাৰম্পৰিক লোক নৃত্য৷ এই নৃত্যই মনৰ আনন্দ আৰু উল্লাস প্ৰদৰ্শন কৰে৷ বাঁহৰ চুঙাৰ পেঁপা আৰু ঢোলৰ ছেঁৱত এই নাচ পৰিৱেশন কৰা হয়৷
এই নৃত্য “চাপচাৰ কুট’’ উৎসৱৰ সময়ত পৰিৱেশন কৰা হয়। এই নৃত্যত পুৰুষ আৰু মহিলাই বৃত্তাকাৰে থিয় হৈ পৰিৱেশন কৰে। নাৰী আৰু পুৰুষ ইজনে সিজনৰ পিছত থিয় হৈ একেলগে এটা বৃত্ত গঠন কৰে। ইজনে সিজনক কান্ধ আৰু কঁকালত ধৰি সমবেত সংগীত গায় আৰু তাৰ ছন্দত দোল খাই খাই নাচে। বাদ্যযন্ত্ৰ হিচাপে ঢোল আৰু গং(পেঁপা) ব্যৱহাৰ কৰা হয়।

ছেইলাম’ৰ উৎপত্তি ১৯০০ চনৰ পিছত ‘Puma Zai’ নামেৰে জনাজাত গীতৰ লগত নচা হৈছিল যি ‘Tlanglam’ নামেৰে জনাজাত হৈছিল। আনন্দ আৰু উল্লাসৰ মনোভাৱক মূৰ্ত কৰি তোলা নৃত্য। “Chheih hla’’ নামৰ গীত এটাৰ সংগীতত পৰিৱেশন কৰা হয় বাবে ইয়াৰ নাম ছেইহ্ লাম।

ছেইলাম যিহেতু মিজো জনগোষ্ঠীৰ লোকনৃত্য, ই ত্ৰিপুৰাত বাস কৰা মিজো লোকসকলেও পাৰম্পৰিক ৰীতিৰে পৰিৱেশন কৰে৷ এই নৃত্য “চাপচাৰকূট’’ নামে উৎসৱৰ লগত নচা হয়৷

শৈলী

যুৱক-যুৱতীসকলে নৃত্যস্থলীত প্ৰৱেশ কৰি বৃত্তাকাৰে ঘূৰি ঘূৰি হাততালি দি গান গাই থাকে৷ তাৰ মাজৰ পৰা হঠাৎ এজন যুৱক বৃত্তৰ মাজত সোমাই আঁঠু ভাঙি বহি দুহাত প্ৰসাৰিত কৰি মুখেৰে ছেই ছেই শব্দ কৰি নাচিবলৈ ধৰে৷ কেতিয়াবা এখন হাত, কেতিয়াবা দুখন হাত আন্দোলিত কৰি শৰীৰটো বিভিন্ন ধৰণে ভাঙি ভাঙি মাজে মাজে সামান্য জঁপিয়াই নাচি থাকে৷ ইয়াৰ পিছত আন এটি দিশৰ পৰা আন এজন যুৱক একেই ধৰণে সোমাই আহি নাচিবলৈ ধৰে৷ নাচ চলি থকা অৱস্থাতেই বহাৰ পৰাই এজনী যুৱতীক টানি কাষলৈ নিয়ে৷ তায়ো চৰাইয়ে পাখি মেলাৰ দৰে দুহাত মেলি নাচে৷ এইদৰে কিছুসময় নচাৰ পাছত প্ৰথম যুৱকজন বহি যায় আৰু আন এজন যুৱকে আন এজনী ছোৱালী আনি একেই ধৰণে নৃত্য কৰে৷ এইদৰে এজন এজনকৈ সকলোৱে একোজনী ছোৱালী আনি বৃত্তৰ মাজত আধা বহি নৃত্য কৰাৰ সময়ত বাকীসকলে বৃত্তাকাৰে থাকি হাতচাপৰি বজাই উৎসহ দি থাকে৷

এই নৃত্যত আনন্দোচ্ছাস প্ৰকাশেই মূল লক্ষ্য৷ ইয়াৰ আন এক বৈশিষ্ট্য হ’ল, যুৱকসকলৰ মনোৰম দেহভংগীমা প্ৰদৰ্শন৷

তথ্য সূত্ৰ

শ্ৰেণী:লোক-নৃত্য
ছামিনা আলী

ছামিনা আলী ভাৰতত জন্মগ্ৰহণ কৰা এগৰাকী আমেৰিকান লেখিকা, মুছলমান মহিলাৰ অধিকাৰৰ কৰ্মী, কিউৰেটৰ আৰু ৰাজহুৱা বক্তা। তেওঁৰ প্ৰথম উপন্যাস মাদ্ৰাজ অন ৰেনি ডেজএ ফ্ৰান্সৰপৰা প্ৰিক্স ডু প্ৰিমিয়াৰ ৰোমান এট্ৰেঞ্জাৰ বঁটা লাভ কৰে আৰু কল্পকাহিনীত পেন/হেমিংৱে বঁটাৰ বাবে চূড়ান্ত প্ৰতিযোগী আছিল। তেওঁ বিশ্বব্যাপী প্ৰদৰ্শনী মুছলিমা: মুছলিম উইমেন’ছ আৰ্ট এণ্ড ভইচেছ (২০১৩) আলীৰ স্মৃতিগ্ৰন্থ পিচছ ইউ’ল নেভাৰ গেট বেক (২০২৫)ৰ কিউৰেটৰ, প্ৰসৱৰ পিছত তেওঁৰ মৃত্যুৰ কাষ চাপি অহা অভিজ্ঞতা আৰু পৰৱৰ্তী আৰোগ্যৰ বুৰঞ্জী লিখিছে।

কেৰিয়াৰ

আলীৰ প্ৰথম উপন্যাস মাদ্ৰাজ অন ৰেইনি ডেজ ২০০৪ চনত ফাৰাৰ, ষ্ট্ৰাউছ আৰু জিৰ’ই প্ৰকাশ কৰে। গ্ৰন্থখনে সমালোচকৰ প্ৰশংসা লাভ কৰে, ফ্ৰান্সত প্ৰিক্স প্ৰিমিয়াৰ ৰোমান এট্ৰেঞ্জাৰ বঁটা লাভ কৰে আৰু পয়েটছ এণ্ড ৰাইটাৰ্ছ মেগাজিনে বছৰৰ শীৰ্ষ অভিষেক হিচাপে স্বীকৃতি দিয়ে। ইয়াৰ উপৰি ই পেন/হেমিংৱে বঁটা আৰু কেলিফৰ্ণিয়া বুক ৰিভিউয়াৰ্ছ বঁটাৰ বাবে চূড়ান্ত প্ৰতিযোগী আছিল।

তেওঁ আন্তৰ্জাতিক মহিলা সংগ্ৰহালয় (IMOW)ৰ বাবে এক বিশ্বব্যাপী, ভাৰ্চুৱেল প্ৰদৰ্শনী মুছলিমা: মুছলিম উইমেন’ছ আৰ্ট এণ্ড ভইজৰ কিউৰেটৰ হিচাপে কাম কৰি আহিছে, যিটো এতিয়া আন্তৰ্জাতিক গ্ল’বেল ফাণ্ড ফৰ উইমেনৰ অংশ। ২০২১ চনত গ্ল’বেল ফাণ্ড ফৰ উইমেনৰ এই ডিজিটেল প্ৰদৰ্শনীখন সংৰক্ষণৰ বাবে দ্য ফেমিনিষ্ট ইনষ্টিটিউটৰ সৈতে অংশীদাৰিত্ব কৰিছিল।

তেওঁ আমেৰিকাৰ মুছলমান নাৰীবাদী সংগঠন ড'টাৰ্ছ অৱ হাজাৰৰ সহ-প্ৰতিষ্ঠাপক। পশ্চিম ভাৰ্জিনিয়াৰ মৰ্গানটাউনৰ এটা মছজিদত লিংগ সমতাৰ বাবে গোটটোৱে চলোৱা পদযাত্ৰাৰ নথিভুক্ত কৰা হৈছে পিবিএছৰ ছবি দ্য মস্কেজ ইন মৰ্গানটাউন (২০০৯)ত।

২০১৭ চনত তেওঁ টেডক্সত এটা বক্তৃতা দিছিল, কোৰআনে আচলতে এগৰাকী মুছলমান মহিলাৰ হিজাবৰ বিষয়ে কি কয়? নেভাদা বিশ্ববিদ্যালয়ত "হিজাব" শব্দটোক কোৰআনত ব্যৱহাৰ কৰা ধৰণে সংজ্ঞায়িত কৰিছিল। ২০২০ চনলৈকে এই ভিডিঅ’টো ৮০ লাখতকৈ অধিক বাৰ চোৱা হৈছিল।

ইউৰোপৰ কেইবাখনো দেশত আমেৰিকাৰ বিদেশ মন্ত্ৰ্যালয়ৰ সাংস্কৃতিক ৰাষ্ট্ৰদূত হিচাপে আমেৰিকাক প্ৰতিনিধিত্ব কৰি আহিছে।
২০১৭ চনত মহিলা নোবেল বঁটা বিজয়ীসকলে প্ৰতিষ্ঠা কৰা আন্তঃৰাষ্ট্ৰীয় সমাৱেশ নোবেল উইমেন’ছ ইনিচিয়েটিভ সন্মিলনত বিশেষ বক্তা হিচাপে অংশগ্ৰহণ কৰিছিল।

হাফপ'ষ্ট আৰু দ্য ডেইলী বিষ্টৰ ব্লগাৰ আছিল। তেওঁৰ প্ৰকাশনৰ ভিতৰত আছে দ্য নিউয়ৰ্ক টাইমছ, ছান ফ্ৰান্সিস্কো ক্ৰনিকল, হাফিংটন পোষ্ট, দ্য ডেইলী বিষ্ট, চাইল্ড আলোচনী। তেওঁৰ “লেবাৰ অৱ লাভ” ৰচনাখন অল দ্য উইমেন ইন মাই ফেমিলি চিং: এছেছ অন ইকুৱেলিটি, জাষ্টিচ, এণ্ড ফ্ৰিডম (২০১৮) নামৰ সংকলনখনত অন্তৰ্ভুক্ত কৰা হৈছিল।

তথ্যসূত্ৰ

শ্ৰেণী:লেখিকা
মহাভাৰত বিশ্বাস আৰু বিস্ময়

মহাভাৰত বিশ্বাস আৰু বিস্ময়
এখন আধ্যাত্মিকমূলক গ্ৰন্থ।লেখক,চন্দ্ৰ প্ৰসাদ শইকীয়া। প্ৰথম প্ৰকাশ২০০৭,প্ৰকাশক বনলতা।

উদধৃতি

মহাভাৰতৰ সৰ্ববৃহত নাৰী-নিৰ্যাতনৰ ঘটনা হল ৰাজসভাত কুলবধূ ৰজঃস্বলা একবস্ত্ৰা দৌপদীক নগ্ন কৰাৰ আসুৰিক প্ৰচেষ্টা আৰু নাৰী নিৰ্য্যাতনৰ দ্বিতীয় সৰ্ববৃহত ঘটনা হল অম্বিকা আৰু অম্বালিকাৰ প্ৰবিত্ৰ শয্যা ব্যাসৰ দ্বাৰা কলুষিত হোৱাতো।
নাৰী যেতিয়া প্ৰতাৰিতা, উপেক্ষিতা হয় বিশেষকৈ প্ৰেমৰ ক্ষেত্ৰত, তেতিয়া সেই নাৰীয়ে ভয়ঙ্কৰ পন্থা গ্ৰহণ কৰিব পাৰে।
এজনলোক যিমানেই ধাৰ্মিক অথবা উদাৰ নহওক তেওঁৰ বাবে এই পৃথিবীখন সহজ আৰু নিষ্কণ্টক নহয়।
শত্ৰু,শত্ৰুৰ মিত্ৰ,শত্ৰুৰ জয়াৰ্থী আৰু নিজৰ পৰাজয়াৰ্থী-এই চাৰি প্ৰকাৰ শত্ৰুৰ পৰা নিজকে ৰক্ষা কৰিবা।
অন্যায় যি কৰে আৰু অন্যায় যি সহ্য কৰে, দুয়ো হব লাগিব সমানে দোষী।

তথ্য সূত্ৰ
লাচিত বৰফুকন

লাচিত বৰফুকন আছিল অসমৰ আহোম সাম্ৰাজ্য এজন ফুকন2। ১৬৭১ চনত তেখেতে অসমীয়া সেনাৰ দ্বাৰা বিশাল মোগল সৈন্য-বাহিনী পৰাজিত কৰি অসমৰপৰা আঁতৰাই পঠিয়াইছিল। শৰাইঘাটৰ যুদ্ধত লাচিতে দেখুওৱা বিক্ৰমৰ ফল স্বৰূপে অসমৰ বুৰঞ্জীত তেখেতৰ নাম জিলিকি আছে৷

উদ্ধৃতি

দেশতকৈ মোমাই ডাঙৰ নহয়৷

লাচিতৰ বিষয়ে মন্তব্য

লাচিতৰ দেশপ্ৰেম অতুলনীয়৷ যুগে যুগে লাচিত বৰফুকনৰ আদৰ্শই ভাৰতবাসীক অনুপ্ৰাণিত কৰিব৷

বাহ্যিক সংযোগ

Category:অসমৰ ব্যক্তি
ইউজেবিউ

ইউজেবিউ ডা ছিলভা ফিৰাইৰা, GCIH, GCM (; উচ্চাৰণভেদে ইউছেবিঅ', ২৫ জানুৱাৰী ১৯৪২ – ৫ জানুৱাৰী ২০১৪) এজন মোজাম্বিকত জন্মগ্ৰহণ কৰা পৰ্তুগীজ ষ্ট্ৰাইকাৰ। তেওঁক সৰ্বকালৰ মহান ফুটবলাৰসকলৰ এজন বুলি গণ্য কৰা হয়। পেছাদাৰী কেৰিয়াৰত তেওঁ মাত্ৰ ৭৪৫খন খেলত ৭৩৩টা গ'ল দিছিল।
উপনামেৰে জনাজাত ইউছবিঅ' তেওঁৰ গতি, কৌশল আৰু সোঁভৰিৰ সবল নিখুঁত শ্বটৰ বাবে বিখ্যাত আছিল। তেওঁক বেনফিকা আৰু পৰ্তুগাল জাতীয় দলৰ সৰ্বশ্ৰেষ্ঠ খেলুৱৈ হিচাপে গণ্য কৰা হয়। বিশ্বমানৰ আফ্ৰিকান ষ্ট্ৰাইকাৰসকলৰ ভিতৰত তেওঁ আছিল আগৰণুৱা। মোজাম্বিকত জন্মগ্ৰহণ কৰিলেও এংগ'লীজ লোকৰ সন্তান ইউজেবিউই কেৱল পৰ্তুগীজ দলতহে খেলিব পাৰিছিল কাৰণ সেই সময়ত দুয়োখন আফ্ৰিকান দেশেই পৰ্তুগীজ উপনিৱেশ আছিল আৰু তাৰ অধিবাসীসকলক পৰ্তুগীজ বুলি ধৰি লোৱা হৈছিল।

তেওঁ পৰ্তুগালক ১৯৬৬ বিশ্বকাপত তৃতীয় স্থান দখল কৰাত সহায় কৰিছিল। প্ৰতিযোগিতাখনত দিয়া নটা গ'লেৰে (উত্তৰ কোৰিয়া দলৰ বিৰুদ্ধে এখন মেছতে চাৰিটাসহ) তেওঁ গ'ল্ডেন বুট আৰু ব্ৰ'ঞ্জ বল বঁটা লাভ কৰিছিল। তেওঁ ১৯৬৫ চনত শ্ৰেষ্ঠ ইউৰোপীয় ফুটবলাৰৰ বেলন ডিঅ'ৰ বঁটা লাভ কৰিছিল আৰু ১৯৬২, ১৯৬৬ চনত ৰানাৰ্ছ আপ হৈছিল। ২২ বছৰীয়া ফুটবল কেৰিয়াৰৰ ১৫ বছৰেই তেওঁ বেনফিকা ক্লাবৰ হৈ খেলিছিল। সেই ক্লাবত ৬১৪খন আনুষ্ঠানিক খেলত ৬৩৮টা গ'লেৰে তেওঁ সৰ্বকালৰ শ্ৰেষ্ঠ স্ক'ৰাৰ। তাত তেওঁ এঘাৰটা প্ৰাইমেইৰা লীগা খিতাপ, পাঁচটা টাচা ডি পৰ্তুগাল খিতাপ, এটা ইউৰোপীয়ান কাপ (১৯৬১-৬২) জয় কৰিছিল আৰু আন তিনিবাৰ ইউৰোপীয়ান কাপৰ ফাইনেলত উপনীত হৈছিল (১৯৬৩, ১৯৬৫, ১৯৬৮)। ইউৰোপীয়ান কাপৰ অষ্টম সৰ্বোচ্চ গ'লস্ক'ৰাৰ আৰু প্ৰাক-চেম্পিয়ন্‌ছ লীগ যুগত আলফ্ৰেড' ডি ষ্টিফান'ৰ পিছত ৪৮টা গ'লেৰে দ্বিতীয় সৰ্বোচ্চ গ'লস্ক'ৰাৰ। তেওঁ ১৯৬৪-৬৫, ১৯৬৫-৬৬ আৰু ১৯৬৭-৬৮ৰ ইউৰোপীয়ান কাপত সৰ্বোচ্চ গ'ল কৰিছিল। তেওঁ ব'লা ডি প্ৰাটা (প্ৰাইমেইৰা লীগৰ সৰ্বোচ্চ স্ক'ৰাৰ) বঁটাও অভিলেখ সংখ্যক সাতবাৰকৈ লাভ কৰিছিল। ১৯৬৮ চনত ইউৰোপীয়ান গ'ল্ডেন বুট লাভ কৰা তেওঁ প্ৰথমগৰাকী খেলুৱৈ আছিল আৰু ১৯৭৩ চনত তেওঁ পুনৰ সেই বঁটা লাভ কৰে।

ফুটবলৰ সমালোচক আৰু অনুৰাগীয়ে কৰা সৰ্বকালৰ শ্ৰেষ্ঠ খেলুৱৈৰ তালিকাত ইউজেবিউৰ নাম প্ৰায়েই দেখা যায়। IFFHS এ কৰা এটা সমীক্ষাত তেওঁক বিংশ শতিকাৰ নৱম শ্ৰেষ্ঠ ফুটবলাৰ আৰু ৱৰ্ল্ড ছকাৰ আলোচনীয়ে কৰা সমীক্ষাত বিংশ শতিকাৰ দশম শ্ৰেষ্ঠ ফুটবলাৰ হিচাপে নিৰ্বাচন কৰা হৈছিল। তেওঁক "আফ্ৰিকাৰ প্ৰথম মহান ফুটবলাৰ" আৰু "আফ্ৰিকাৰ সৰ্বশ্ৰেষ্ঠ খেলুৱৈ" বুলিও অভিহিত কৰা হয়।

অৱসৰ গ্ৰহণৰ পৰা মৃত্যু পৰ্যন্ত তেওঁ ফুটবলৰ প্ৰসাৰৰ বাবে কাম কৰি গৈছিল। ভাল খেল আৰু নম্ৰতাৰ বাবে তেওঁক প্ৰতিদ্বন্দ্ব্বীয়েও প্ৰায়েই প্ৰশংসা কৰিছিল। মৃত্যুৰ পিছত তেওঁ সন্মানাৰ্থে ফিফা, উৱেফা, পৰ্তুগীজ ফুটবল ফেডাৰেচন আৰু বেনফিকাই শোকপ্ৰস্তাৱ গ্ৰহণ কৰিছিল। বেনফিকা দলত তেওঁ প্ৰভাৱ সুঁৱৰি বেনফিকা আৰু পৰ্তুগালৰ সহখেলুৱৈ বন্ধু এণ্টনিঅ' ছিমছে কৈছিল: "With Eusébio maybe we could be European Champions, without him maybe we could win the League."

তথ্যসূত্ৰ

বাহ্যিক সংযোগ

NASL/MISL stats

শ্ৰেণী:পৰ্তুগালৰ ব্যক্তি
শ্ৰেণী:মৃত ব্যক্তি
শ্ৰেণী:ফুটবল খেলুৱৈ
নৱমী গগৈ

নৱমী গগৈ (; অসমৰ এগৰাকী ঔপন্যাসিক, লেখক, অধ্যাপিকা তেখেত বৰ্তমান গোলাঘাট বাণিজ্য মহাবিদ্যালয়ৰ অসমীয়া বিভাগৰ মুৰব্বী অধ্যাপিকা। তেওঁৰ প্ৰথম প্ৰকাশিত গ্ৰন্থ টাই-আইতন-অসমীয়া-ইংৰাজী শব্দকোষ। অসম প্ৰকাশন পৰিষদৰ পৰা প্ৰকাশিত তেওঁৰ আনখন গ্ৰন্থ আইতন ভাষাৰ ৰূপতত্ত্ব। আৰ চি চি ২ নৱমী গগৈৰ উপন্যাস। আমাৰ অসম, দৈনিক জনমভূমিত বিভিন্ন সময়ত লেখা প্ৰকাশ হোৱা ড° গগৈ স্বৰ্ণলিপি মাহেকীয়া আলোচনীৰ সমীক্ষক মণ্ডলীৰ এগৰাকী সদস্য। তেওঁৰ গৱেষণাৰ বিষয় আছিল – টুকং আৰু আইতন ভাষাৰ ৰূপতত্ত্ব: বৈপৰীত্যমূলক অধ্যয়ন।

সাহিত্যৰাজি

টাই-আইতন-অসমীয়া-ইংৰাজী শব্দকোষ, অসম প্ৰকাশন পৰিষদ,
আইতন ভাষাৰ ৰূপতত্ত্ব
আৰ চি চি ২, অসম বুক ট্ৰাষ্ট, ২০২০

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া সাহিত্যিক
শ্ৰেণী:অসমীয়া শিক্ষাবিদ
কল্পনা দত্ত

কল্পনা দত্ত (অথবা কল্পনা যোশী; ; ২৭ জুলাই ১৯১৩-৮ ফেব্ৰুৱাৰী ১৯৯৫) ভাৰতৰ স্বাধীনতা সংগ্ৰামৰ আৰু ১৯৩০ চনত চিটাগং অস্ত্ৰাগাৰ আক্ৰমণত জড়িত সূৰ্য সেন নেতৃত্বাধীন সশস্ত্ৰ স্বাধীনতা আন্দোলনৰ এগৰাকী কৰ্মী আছিল। পিছলৈ তেওঁ ভাৰতীয় কমিউনিষ্ট পাৰ্টিত যোগদান কৰে আৰু ১৯৪৩ চনত ভাৰতীয় কমিউনিষ্ট পাৰ্টিৰ সাধাৰণ সম্পাদক পুৰণ চন্দ যোশীৰ সৈতে বিবাহপাশত আবদ্ধ হয়।

প্ৰাৰম্ভিক জীৱন

কল্পনা দত্তৰ ব্ৰিটিছ ভাৰতৰ বংগ প্ৰদেশৰ চট্টগ্ৰাম জিলাৰ এখন গাঁও শ্ৰীপুৰৰ (বৰ্তমান বাংলাদেশৰ বোৱালখালী উপজিলাত) বৈদ্য পৰিয়ালত জন্ম হৈছিল। তেওঁৰ দেউতাক বিনোদ বিহাৰী দত্তগুপ্ত চৰকাৰী কৰ্মচাৰী আছিল। ১৯২৯ চনত চট্টগ্ৰামত মেট্ৰিক পৰীক্ষাত উত্তীৰ্ণ হোৱাৰ পিছত কলিকতালৈ গৈ বেথুন কলেজত বিজ্ঞান শাখাত নামভৰ্তি কৰে। অতি সোনকালেই তেওঁ ছাত্ৰী সংঘত যোগদান কৰে; যিটো অৰ্ধবিপ্লৱী সংগঠনj বীণা দাস আৰু প্ৰীতিলতা ওৱাদ্দেদাৰো সক্ৰিয় সদস্য আছিল।

সশস্ত্ৰ স্বাধীনতা সংগ্ৰাম

১৯৩০ চনৰ ১৮ এপ্ৰিলত চট্টগ্ৰাম অস্ত্ৰভাণ্ডাৰত অভিযান চলোৱা হয়। ১৯৩১ চনৰ ছেপ্টেম্বৰ মাহত সূৰ্য সেনে তেওঁক প্ৰীতিলতা ওৱাদ্দেদাৰ সৈতে চট্টগ্ৰামৰ ইউৰোপীয় ক্লাবত আক্ৰমণৰ দায়িত্ব অৰ্পণ কৰে। আক্ৰমণৰ এসপ্তাহ পূৰ্বে অঞ্চলটোৰ গোপনীয় সমীক্ষা চলাই থকাৰ সময়তে তেওঁক গ্ৰেপ্তাৰ কৰা হয়। জামিনত মুক্তি পোৱাৰ পিছত তেওঁ আত্মগোপন কৰে। ১৯৩৩ চনৰ ১৬ ফেব্ৰুৱাৰীত আৰক্ষীয়ে গাইৰালা গাঁৱত তেওঁলোকৰ আত্মগোপনৰ স্থান ঘেৰাও কৰে। এই অভিযানত আৰক্ষীয়ে সূৰ্য সেনক গ্ৰেপ্তাৰ কৰে যদিও কল্পনা পলায়ন কৰিবলৈ সক্ষম হয়। সূৰ্য সেনক মুক্ত কৰিবলৈ তেওঁ জেলত বোমা বিস্ফোৰণ কৰাৰ প্ৰচেষ্টা চলায় যদিও বিফল হয়।

অৱশেষত ১৯৩৩ চনৰ ১৯ মে'ত কল্পনাক গ্ৰেপ্তাৰ কৰা হয়। চট্টগ্ৰাম অস্ত্ৰভাণ্ডাৰ অভিযান গোচৰৰ দ্বিতীয় পৰ্যায়ৰ বিচাৰত কল্পনাক যাৱজ্জীৱন কাৰাদণ্ডেৰে দণ্ডিত কৰা হয়। ১৯৩৯ চনত তেওঁ মুক্তি লাভ কৰে।

পৰৱৰ্তী জীৱন

কল্পনাই ১৯৪০ চনত কলিকতা বিশ্ববিদ্যালয়ৰ পৰা স্নাতক ডিগ্ৰী লাভ কৰি ভাৰতীয় কমিউনিষ্ট পাৰ্টিত যোগদান কৰে। ১৯৪৩ চনৰ বংগ দুৰ্ভিক্ষৰ সময়ত আৰু বংগ বিভাজনৰ সময়ত তেওঁ সাহায্য কৰ্মী হিচাপে কাম কৰিছিল। তেওঁ বঙালী ভাষাত “চট্টগ্ৰাম অস্ত্ৰাগাৰ আক্ৰমণকাৰীদেৰ স্মৃতিকথা” নামেৰে এখন আত্মজীৱনীমূলক গ্ৰন্থ লিখে; যিখন ইংৰাজীলৈ অনুবাদ কৰিছিল অৰুণ বসু আৰু নিখিল চক্ৰৱৰ্তীয়ে। তেওঁৰ স্বামী কমৰেড কমিউনিষ্ট নেতা পি.চি. যোশীয়ে পাতনি লিখা এই ইংৰাজী গ্ৰন্থখন ১৯৪৫ চনৰ অক্টোবৰ মাহত প্ৰকাশ পাইছিল। ১৯৪৬ চনত কল্পনাই চট্টগ্ৰামৰ পৰা ভাৰতীয় কমিউনিষ্ট পাৰ্টিৰ প্ৰাৰ্থী হিচাপে বংগ বিধানসভাৰ নিৰ্বাচনত প্ৰতিদ্বন্দ্বিতা কৰিছিল যদিও জয়ী হ’ব পৰা নাছিল।

পিছলৈ তেওঁ ভাৰতীয় পৰিসংখ্যা প্ৰতিষ্ঠানত যোগদান কৰে আৰু অৱসৰৰ সময়লৈকে তাত কাম কৰে। ১৯৯৫ চনৰ ৮ ফেব্ৰুৱাৰীত কলিকতাত তেওঁৰ মৃত্যু হয়।

তথ্যউৎস

বাহ্যিক সংযোগ

Women in India and Pakistan: The Struggle for Independence from British Rule (Part 3)

শ্ৰেণী:বঙালী ব্যক্তি
শ্ৰেণী:ভাৰতৰ স্বাধীনতা সংগ্ৰামী
সিলু (গীত)

সিলু (নেপাল ভাষা: 𑐳𑐶𑐮𑐸 আৰু দেৱনাগৰী:सिलु) কাঠমাণ্ডুৰ এহাল দম্পতীয়ে সিলুলৈ তীৰ্থযাত্ৰা কৰাৰ সময়ত বিচ্ছেদ ঘটা এটা ঘটনাৰ আলমত ৰচিত এটা পৰম্পৰাগত নেপালী গীত।

১৫ শতিকাৰ আৰম্ভণিৰ পৰা নেপাল ভাষাত বেলাড বা মালিতাৰ প্ৰচলন হৈছিল।

কোনো অজ্ঞাত লেখকৰ দ্বাৰা ৰচিত সিলু গীত নেৱাৰ সমাজৰ এক জনপ্ৰিয় ঋতুভিত্তিক গীত। ছটা ঋতুভিত্তিক গীতৰ ভিতৰত ই অন্যতম আৰু বাৰিষা ঋতুত (আগষ্ট) এই গীত পৰিবেশন কৰা হয়।

সিলু হৈছে নেৱাৰসকলে গোসাইকুণ্ড বুলি কোৱা, কাঠমাণ্ডুৰ উত্তৰত অৱস্থিত এটা পবিত্ৰ হ্ৰদ। হিমালয়ৰ ৪,৩৮০ মিটাৰ উচ্চতাত অৱস্থিত এই হ্ৰদ হিন্দু দেৱতা ভগৱান শিৱৰ সৈতে জড়িত। বৌদ্ধসকলেও এই হ্ৰদটোক পবিত্ৰ বুলি গণ্য কৰে আৰু ইয়াক বোধিসত্ত্ব অৱলোকিতেশ্বৰৰ সৈতে জড়িত কৰে।

সংক্ষিপ্ত কাহিনী

মহাকাব্যিক গীতটো স্বামী-স্ত্ৰীৰ সংলাপৰ ৰূপত উপস্থাপন কৰা হৈছে। যেতিয়া তেওঁ সিলুলৈ গৈ পৰম্পৰাগত স্নান কৰা উৎসৱত অংশগ্ৰহণ কৰাৰ পৰিকল্পনা কৰে, তেতিয়া পত্নীও তেওঁৰ লগত যোৱাৰ ইচ্ছা প্ৰকাশ কৰে। পতি-পত্নী একেলগে যোৱাটো দুৰ্ভাগ্য বুলি কোৱা কথাষাৰৰ কথা সোঁৱৰাই দি পতিয়ে তেওঁক লগত নিবলৈ অস্বীকাৰ কৰে। কিন্তু অৱশেষত দুয়ো একেলগে যাত্ৰা কৰিবলৈ বাধ্য হয়।

সিলু পোৱাৰ লগে লগে ৰজাই মহিলাগৰাকীক দেখা পাই সৈন্য পঠিয়াই তেওঁক লৈ যায় আৰু বলপূৰ্বকভাৱে নিজৰ ৰাণী কৰি লয়। হতাশাগ্ৰস্ত স্বামী ঘৰ এৰি তপস্বী হৈ পৰে।

এদিন ৰাণীয়ে ৰজাক ৰাজপ্ৰসাদ চৌহদত থকা সকলো তপস্বীক একত্ৰিত কৰি দান-বৰঙণি দিবলৈ কয়। সকলো সাধুক সমবেত কৰোৱা হয়, আৰু তপস্বীসকলৰ মাজত স্বামীক দেখা পালে ৰাণীয়ে সন্ন্যাসীৰ বেশত স্বামীৰ লগত পলাই যায়। এইদৰে দম্পতীহালৰ পুনৰ মিলন ঘটে।

তীৰ্থযাত্ৰা

সিলু ৱানেগু, পবিত্ৰ স্নানৰ অৰ্থে সিলু হ্ৰদলৈ কৰা তীৰ্থযাত্ৰা নেৱাৰ সমাজৰ এক দীৰ্ঘদিনীয়া পৰম্পৰা। আগষ্ট মাহত এই যাত্ৰা কৰা হয়, পূৰ্ণিমাৰ দিনা এই উৎসৱ অনুষ্ঠিত কৰা হয়।

ঐতিহাসিক যুগৰ পৰাই এই তীৰ্থযাত্ৰা শিল্পৰ এক বিষয় হৈ আহিছে। এই মালিতাৰ আধাৰত ১৯৮৭ চনত সিলু নামৰ এখন চলচ্চিত্ৰও মুক্তি দিয়া হৈছিল।

তথ্য সংগ্ৰহ

শ্ৰেণী:কিংবদন্তি
শ্ৰেণী:নেপালৰ সংস্কৃতি
কমলা চৌধুৰী

কমলা চৌধৰী (;২২ ফেব্ৰুৱাৰী ১৯০৮ – ১৯৭০) হিন্দী ভাষাৰ এগৰাকী ভাৰতীয় চুটিগল্প লেখিকা আৰু তৃতীয় লোকসভাৰ হাপুৰৰ সাংসদ।

প্ৰাথমিক জীৱন

১৯০৮ চনৰ ২২ ফেব্ৰুৱাৰীত লক্ষ্ণৌত কমলা চৌধৰীৰ জন্ম হৈছিল। তেওঁৰ পিতৃ ৰায় মনমোহন দয়াল এজন উপ-সংগ্ৰাহক আছিল। তেওঁৰ আজোককাক (মাতৃৰ ফালৰ) ১৮৫৭ চনৰ প্ৰথম স্বাধীনতা যুদ্ধত লক্ষ্ণৌত থকা স্বতন্ত্ৰ অৱধ বাহিনীৰ সেনাপতি আছিল।

কৰ্মজীৱন

১৯৩০ চনৰ নাগৰিক অমান্য আন্দোলনৰ সময়ত চৌধুৰীয়ে ভাৰতীয় জাতীয় কংগ্ৰেছত যোগদান কৰে। তেতিয়াৰ পৰাই ভাৰতীয় স্বাধীনতা আন্দোলনৰ সৈতে সক্ৰিয়ভাৱে জড়িত হৈ পৰাত ব্ৰিটিছ কৰ্তৃপক্ষই একাধিকবাৰ কাৰাগাৰত তেওঁক বন্দী কৰিছিল। নিখিল ভাৰত কংগ্ৰেছ কমিটীৰ ৫৪ সংখ্যক অধিৱেশনৰ সময়ত তেওঁ জ্যেষ্ঠ উপাধ্যক্ষ হিচাপে কাম কৰিছিল। তেওঁ ভাৰতৰ সংবিধান সভাৰ নিৰ্বাচিত সদস্য আছিল আৰু সংবিধান গৃহীত হোৱাৰ পিছত ১৯৫২ চনলৈকে তেওঁ ভাৰতৰ প্ৰাদেশিক চৰকাৰৰ সদস্য হিচাপে কাৰ্যনিৰ্বাহ কৰিছিল।তেওঁ নিজৰ নিকটতম প্ৰতিদ্বন্দ্বীক ২৮,৬৩৩ টা ভোটৰ ব্যৱধানত পৰাস্ত কৰে। তেওঁৰ গল্পৰ চাৰিটা সংকলন; উনমাদ (১৯৩৪), পিকনিক (১৯৩৬), যাত্ৰা (১৯৪৭) আৰু বেল পাত্ৰ প্ৰকাশ পাইছিল। লিংগ বৈষম্য, কৃষকৰ শোষণ আৰু বিধৱাৰ দুৰ্বল অৱস্থা তেওঁৰ ৰচনাৰ মূল বিষয়বস্তু আছিল।

ব্যক্তিগত জীৱন

১৯২২ চনৰ ফেব্ৰুৱাৰী মাহত জে.এম.চৌধৰীৰ সৈতে তেওঁৰ বিবাহ হয়।তেওঁৰ শহুৰেক স্বৰাজ্য পাৰ্টিৰ অন্যতম প্ৰতিষ্ঠাপক আছিল। লেখক আৰু লেখিকা ড° ইৰা ছাক্সেনাৰ লগতে প্ৰয়াত মাধবেন্দ্ৰ মোহন আৰু ড° হেমেন্দ্ৰ মোহন চৌধুৰীকে ধৰি কেইবাটাও সন্তানৰ তেওঁ মাতৃ।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:গল্পকাৰ
শ্ৰেণী:ভাৰতৰ স্বাধীনতা সংগ্ৰামী
বংগৰ লোক-কথা

বংগৰ লোক-কথা (Folk-Tales of Bengal) হৈছে লাল বেহাৰী দেৰ দ্বাৰা ৰচিত বংগৰ লোককথা আৰু সাধুকথাৰ সংকলন৷ এই গ্ৰন্থখন প্ৰকাশিত হয় ১৮৮৩ চনত। ৱাৰউইক গ'বলৰ চিত্ৰকল্পসমূহ ১৯১২ চনত সংযোজন কৰা হয়। এই সকলোবোৰ কাহিনী প্ৰজন্মৰ পৰা প্ৰজন্মলৈ যুগ যুগ ধৰি চলি আছিল।

সাধুকথা সমূহ

জীৱনৰ গোপন কথা
ফকিৰ চান্দ
দৰিদ্ৰ ব্ৰহ্ম
ৰাক্ষসৰ কাহিনী
মিঠা-বসন্তৰ কাহিনী
ছানিৰ দুষ্ট চকু
সাত মাকে স্তনপান কৰোৱা ল’ৰাটো
ৰাজকুমাৰ সোবৰৰ কাহিনী
আফিঙৰ উৎপত্তি
ষ্ট্ৰাইক কিন্তু শুনা
দুজন চোৰ আৰু তেওঁলোকৰ পুত্ৰৰ দুঃসাহসিক অভিযান
ভূত ব্ৰাহ্মণ
যিজন মানুহ নিখুঁত হ’ব বিচাৰিছিল
এগৰাকী ভূতৰ দৰে পত্নী
এজন ব্ৰহ্মদৈত্যৰ কাহিনী
এজন হিৰমনৰ কাহিনী
ৰুবিছৰ উৎপত্তি
মেচ-মেকিং জেকেল
কপালত জোনাক থকা ল’ৰাটো
বেগ কৰা হ’বলৈ ভয় কৰা ভূতটো
হাড়ৰ ক্ষেত্ৰ
দ্য বাল্ড ৱাইফ

বাহ্যিক সংযোগ

Folk-Tales of Bengal (1912 illustrated ed.) as Project Gutenberg #38488

তথ্যসূত্ৰ

শ্ৰেণী:বঙালী সাহিত্য
শ্ৰেণী:সাধুকথা
শ্ৰেণী:লোককথা
শ্ৰেণী:ভাৰতীয় সাহিত্য
শ্বেৰণ মাছ

শ্বেৰণ মাছ (জন্ম ১৯৫১) গুয়ানাত জন্মগ্ৰহণ কৰা এজন ঔপন্যাসিক। তেওঁ ইংলেণ্ডত শিক্ষা গ্ৰহণ কৰিছিল আৰু ভাৰতত বাস কৰিছিল। পিছলৈ তেওঁ জাৰ্মানী আৰু যুক্তৰাজ্যৰ ছাচেক্সত বাস কৰিছিল।

জীৱনী

মাছৰ জন্ম হৈছিল গায়ানাৰ জৰ্জটাউনত। ডাচ, আমেৰিকান আৰু আফ্ৰিকান-কেৰিবিয়ান বংশৰ এটা বিশিষ্ট ৰাজনৈতিক পৰিয়ালৰপৰা আহিছিল। তেওঁৰ মাতৃ গুয়ানাৰ অন্যতম প্ৰাচীন নাৰীবাদী, মানৱ অধিকাৰ কৰ্মী আৰু গ্ৰাহকৰ সমৰ্থক আছিল।

তেওঁ গুয়ানা আৰু ইংলেণ্ডত শিক্ষা গ্ৰহণ কৰিছিল। স্কুল এৰি যোৱাৰ পাছত তেওঁ গুয়ানাৰ জৰ্জটাউনত থকা গুয়ানা গ্ৰাফিকত প্ৰশিক্ষাৰ্থী ৰিপ’ৰ্টাৰ হিচাপে কাম কৰিছিল। পিছলৈ তেওঁ ছাণ্ডে ক্ৰনিকলৰ বাবে ষ্টাফ সাংবাদিক হিচাপে বৈশিষ্ট্যপূৰ্ণ প্ৰবন্ধ লিখিছিল।

১৯৭৩ চনত ইংলেণ্ড, তুৰস্ক, ইৰাণ, আফগানিস্তান আৰু পাকিস্তান হৈ স্থলপথেৰে ভাৰতলৈ যাত্ৰা কৰে। ভাৰতত দুবছৰ থকাৰ পিছত তেওঁ জাৰ্মানীলৈ গুচি যায় আৰু তাতেই জাৰ্মান এজনক বিয়া কৰায়। ২০১৬ চনৰ হিচাপত তেওঁ জাৰ্মানীৰ এখন চিকিৎসালয়ত সমাজকৰ্মী হিচাপে কাম কৰি আছিল। ২০১৮ চনত জাৰ্মানীত ৪০ বছৰতকৈ অধিক সময় থকাৰ পিছত আয়াৰলেণ্ডলৈ গুচি যায়।

হাৰ্পাৰকলিন্সে প্ৰকাশ কৰা তেওঁৰ প্ৰথম তিনিখন উপন্যাসে নিজ নিজ নায়কৰ বয়সৰ অভিজ্ঞতা আৰু জীৱনত নিজৰ, অনন্য পৰিচয় আৰু স্থান বিচাৰি উলিয়াবলৈ কৰা সংগ্ৰামৰ ওপৰত যথেষ্ট গুৰুত্ব আৰোপ কৰে ("বিল্ডংছৰ'মেন"), আৰু মূলতঃ ভাৰতীয় আৰু গায়ানীজ পটভূমিৰ বিৰুদ্ধে ৰচিত। তেওঁৰ চতুৰ্থখন গ্ৰন্থ Sons of Gods মহাভাৰতৰ পুনৰাবৃত্তি। ২০১৪ চনত তেওঁ ব্ৰিটেইনৰ ডিজিটেল প্ৰকাশক Bookouture ৰ সৈতে চুক্তিবদ্ধ হয়, যিয়ে ২০১৪ চনৰ মে’ মাহত Of Marriageable Age আৰু কেইবাখনো নতুন ৰচনা পুনৰ প্ৰকাশ কৰে। পিককছ ডান্সিংক দ্য লষ্ট ড’টাৰ অৱ ইণ্ডিয়া আৰু দ্য স্পীচ অৱ এঞ্জেলছক দ্য অৰ্ফান অৱ ইণ্ডিয়া হিচাপে পুনৰ প্ৰকাশ কৰা হয়। তেওঁৰ ৰচনাসমূহ জাৰ্মান, স্পেনিছ, ফৰাচী, ডেনিছ, হাংগেৰিয়ান আৰু পোলিছ ভাষালৈ অনুবাদ কৰা হৈছে।

তথ্যসূত্ৰ

শ্ৰেণী:লেখিকা
ন'বেল বঁটা (২০১৩)

২০১৩ বৰ্ষৰ ন'বেল বঁটা বিজয়ীৰ তালিকা:

#
শাখা
আলোকচিত্ৰ
বিজেতা
নাগৰিকত্ব
অৱদান

১
পদাৰ্থ বিজ্ঞান
|
ফ্ৰঁচোৱা এংলাৰ্ট François Englert

"পৰমাণুতকৈ ক্ষুদ্ৰ কণিকাৰ ভৰ উদ্ভৱৰ কাৰণ সম্পৰ্কে তেওঁলোকে দিয়া তাত্বিক বাখ্যাৰ বাবে, যি বাখ্যা অতি সম্প্ৰতি চাৰ্ন লাৰ্জ হেড্ৰন কলাইডাৰ-ত ATLAS আৰু CMS পৰীক্ষণৰ সময়ত ভৱিষ্যবাণী কৰা কণিকাৰ উপস্থিতি নিশ্চিত কৰি কৰা হয়" (""for the theoretical discovery of a mechanism that contributes to our understanding of the origin of mass of subatomic particles, and which recently was confirmed through the discovery of the predicted fundamental particle, by the ATLAS and CMS experiments at CERN's Large Hadron Collider"")
|
পিটাৰ ডব্লিউ. হিগ্‌ছ Peter W. Higgs

২
ৰসায়ন বিজ্ঞান
|
মাৰ্টিন কেৰ্প্লাছ Martin Karplus

"জটিল ৰাসায়নিক প্ৰণালীৰ বহুমাত্ৰিক আৰ্হিৰ বিকাশৰ বাবে" ("for the development of multiscale models for complex chemical systems")
|
মাইকেল লেভিট্‌ Michael Levitt

|
এৰিয়া ৱাৰ্শ্বেল Arieh Warshel

৩
ফিজিঅ'লজী বা মেডিচিন

জেম্‌ছ ই. ৰথম্যান James E. Rothman

কোষৰ অন্তৰ্গত এক গুৰুত্বপূৰ্ণ পৰিবাহী তন্ত্ৰ ভেছিক্‌ল-ৰ (vesicle) মাজেৰে পৰিবহন প্ৰক্ৰিয়াৰ আৱিষ্কাৰৰ বাবে ("for their discoveries of machinery regulating vesicle traffic, a major transport system in our cells")
|
ৰেণ্ডি ডব্লিউ. স্কেকম্যান Randy W. Schekman

|
থমাছ চি. শ্ব্যুধফ Thomas C. Südhof

৪
সাহিত্য
|
এলিচ মুন্‌ৰ' Alice Munro

"সাম্প্ৰতিক চুটি গল্পৰ বিশাৰদ" ("master of the contemporary short story")

৫
ন'বেল শান্তি বঁটা
|
ৰাসায়নিক অস্ত্ৰৰ নিষিদ্ধকৰণ সংস্থা Organization for the Prohibition of Chemical Weapons
সদৰ কাৰ্যালয়ঃ দ্যা হেগ, নেদাৰলেণ্ড
ৰাসায়নিক অস্ত্ৰ নিৰ্মূল কৰাৰ বাবে তেওঁলোকে কৰা অহোপৰুষাৰ্থৰ বাবে ("for its extensive efforts to eliminate chemical weapons")

৬
ৰসায়ন বিজ্ঞান
|
ইউজিন এফ. ফামা Eugene F. Fama

"সম্পদৰ মূল্যৰ ওপৰত তেওঁলোকে কৰা অভিজ্ঞানিক বিশ্লেষণৰ বাবে" ("for their empirical analysis of asset prices")
|
লাৰ্ছ পিটাৰ হেনছেন Lars Peter Hansen

|
ৰবাৰ্ট জে. শ্বিলাৰ Robert J. Shiller

তথ্য সংগ্ৰহ

"Noble Prizes 2013". Nobelprize.org. আহৰণ কৰা তাৰিখ: 12 Oct 2013

বাহ্যিক সংযোগ

ন’বেল ফাউণ্ডেশ্যনৰ প্ৰাতিষ্ঠানিক ৱেবছাইট

শ্ৰেণী:বৰ্ষ অনুসৰি ন'বেল বঁটা বিজয়ীৰ তালিকা
সুশ্ৰী শ্ৰেয়া মিশ্ৰ

সুশ্ৰী শ্ৰেয়া মিশ্ৰ (; জন্ম: ৪ জানুৱাৰী ১৯৯১) এগৰাকী ভাৰতীয় মডেল, অভিনেত্ৰী, আৰু সৌন্দৰ্য্য প্ৰতিযোগিতাৰ খিতাপধাৰী। তেওঁ ২০১৫ চনৰ ফেমিনা মিছ ইণ্ডিয়া ইউনাইটেড কণ্টিনেণ্টছৰ মুকুট পিন্ধি ২০১৫ চনত ইকুৱেডৰত অনুষ্ঠিত হোৱা মিছ ইউনাইটেড কণ্টিনেণ্টছ প্ৰতিযোগিতাত ভাৰতক প্ৰতিনিধিত্ব কৰি তৃতীয় ৰানাৰ্ছ আপ হয়। তেওঁ আই এ এম পপুলাৰ, মিছ ভিভাচিয়াছ, মিছ ৰেম্পৱাক, মেলভিন ন’ৰ’নহাই ডিজাইন কৰা শ্ৰেষ্ঠ ৰাষ্ট্ৰীয় সাজ-পোছাক আদি কেইবাটাও উপ-প্ৰতিযোগিতাৰ বঁটা লাভ কৰিছে।

প্ৰাৰম্ভিক জীৱন

১৯৯১ চনৰ ৪ জানুৱাৰীত ওড়িশাত কৰ্ণেল কিশোৰ কুমাৰ মিশ্ৰ আৰু বৰ্তমানৰ জ্যেষ্ঠ আৰক্ষী বিষয়া সবিতা ৰাণী পাণ্ডাৰ ঘৰত জন্মগ্ৰহণ কৰিছিল মিশ্ৰই। পাছলৈ তেওঁ বেৰীজন অভিনয় বিদ্যালয়ত পঢ়িছিল। মিশ্ৰাই উৰিষ্যা ফেমিনা মিছ ইণ্ডিয়া ২০১৫ প্ৰতিযোগিতাত প্ৰতিনিধিত্ব কৰিছিল, য'ত তেওঁক মিছ ভিভাচিয়াছ আৰু মিছ ৰেম্পৱাক হিচাপে মনোনীত কৰা হৈছিল আৰু শ্ৰেষ্ঠ প্ৰতিভা আৰু মিছ মাল্টিমিডিয়াৰ বাবে শীৰ্ষ পাঁচত স্থান লাভ কৰিছিল। তেওঁ মিছ ইউনাইটেড কণ্টিনেণ্টছ প্ৰতিযোগিতাত ভাৰতক প্ৰতিনিধিত্ব কৰিছিল আৰু তৃতীয় স্থান লাভ কৰিছিল। ২০১৬ চনৰ মে’ মাহত গ্ৰেজিয়া ইণ্ডিয়া মেগাজিনৰ কভাৰত থকা ছানীয়ে মেক কচমেটিকছ আৰু তনিষ্ক গহনাসমূহৰ বিজ্ঞাপনত অভিনয় কৰিছে।

অভিনয়

২০১৮ চনত তেওঁ আৰু প্ৰতীক বাব্বৰে‍ বায়টাখোল নামৰ এখন ৱেব ধাৰাবাহিকৰ চিত্ৰগ্ৰহণ আৰম্ভ কৰে যদিও শেষত এই অনুষ্ঠানটো প্ৰচাৰ নহ’ল। মীজান জাফৰী অভিনীত ৰমকম মালাল ত তেওঁৰ এটা সৰু অংশ আছিল। আদিত্য নাৰায়ণৰ "লিল্লা"ৰ মিউজিক ভিডিঅ'ত অভিনয় কৰিছিল। আৰু ২০২১ চনত তনুজ ভিৰৱানীৰ বিপৰীতে কাৰ্টেলৰ কাষ্টত যোগদান কৰে।

মিশ্ৰৰ প্ৰথমটো ডাঙৰ মঞ্চ প্ৰযোজনা আছিল জেফ গোল্ডবাৰ্গৰ দ্য আলটামাউণ্ট ৰোড মাৰ্ডাৰছ যিটো মুম্বাইৰ ৰয়েল অপেৰা হাউচত পৰিবেশন কৰা হৈছিল।

ব্যক্তিগত জীৱন

মিশ্ৰ এগৰাকী প্ৰমাণিত স্কুবা ডাইভাৰ আৰু তেওঁ এৰিয়েল চিল্কৰ সৈতে কথক আৰু বলীউড দুয়োটা শৈলীতে প্ৰশিক্ষণ লাভ কৰিছে। তেওঁৰ হাইপোথাইৰয়ডিজম আছে।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
২২ ফেব্ৰুৱাৰী

২২ ফেব্ৰুৱাৰী দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৫৩তম দিন। বছৰটো শেষ হ’বলৈ এই দিনৰ পৰা মুঠ ৩১২টা দিন (অধিবৰ্ষত ৩১৩ দিন) বাকী থাকে।

জন্ম

১৮৫৭ - লৰ্ড বেডেন পাৱেল, স্কাউট’ শিক্ষা পদ্ধতিৰ প্ৰবৰ্তক।
১৯১৪ - দেৱকান্ত বৰুৱা, অসমীয়া ৰোমান্তিক কবি।
১৯৩৭ - সাবিত্ৰী চট্টোপাধ্যায়, ভাৰতীয় অভিনেত্ৰী।
১৯৬৫ - ইছমাইল হোছেইন, অসমীয়া কবি, সমালোচক আৰু গৱেষক।
১৯৮৫ - বোম্বাইলা দেৱী লাইশ্ৰাম, ভাৰতীয় মহিলা আৰ্চাৰী খেলুৱৈ।

মৃত্যু

১৯৪৪ - কস্তুৰবা গান্ধী, ভাৰতীয় ৰাজনৈতিক কৰ্মী।
১৯৫৮ - আবুল কালাম আজাদ, ভাৰতীয় পণ্ডিত, ৰাজনীতিজ্ঞ আৰু ভাৰতীয় স্বাধীনতা সংগ্ৰামী।
১৯৯৪ - বিনন্দ চন্দ্ৰ বৰুৱা, অসমীয়া কবি।
২০১৫ - আদ্য শৰ্মা, অসমীয়া চিত্ৰশিল্পী।

দিৱস

স্বাধীনতা দিৱস (ছেণ্ট লুচিয়া)।
ৰাষ্ট্ৰীয় মেকুৰী দিৱস (জাপান)।

তথ্য সংগ্ৰহ

শ্ৰেণী:ফেব্ৰুৱাৰী
শ্ৰেণী:ইংৰাজী বৰ্ষপঞ্জীৰ দিন